CELEX: 62021CN0316
Language: hr
Date: 2021-05-21 00:00:00
Title: Predmet C-316/21: Zahtjev za prethodnu odluku koji je 21. svibnja 2021. uputio Raad van State (Belgija) – Monument Vandekerckhove NV/Stad Gent, intervenijenti: Denys NV, Aelterman BVBA

9.8.2021   
            
            
               HR
            
            
               Službeni list Europske unije
            
            
               C 320/28
            
         
      Zahtjev za prethodnu odluku koji je 21. svibnja 2021. uputio Raad van State (Belgija) – Monument Vandekerckhove NV/Stad Gent, intervenijenti: Denys NV, Aelterman BVBA
      (Predmet C-316/21)
      (2021/C 320/27)
      Jezik postupka: nizozemski
      
         Sud koji je uputio zahtjev
      
      Raad van State
      
         Stranke glavnog postupka
      
      
         Tužitelj: Monument Vandekerckhove NV
      
         Tuženik: Stad Gent
      
         Intervenijenti: Denys NV, Aelterman BVBA
      
         Prethodna pitanja
      
      
                  1.
               
               
                  Treba li članak 63. stavak 1. drugi podstavak Direktive 2014/24/EU (1) Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ, kao takav i u vezi s načelima prava Unije o jednakom postupanju, nediskriminaciji i transparentnosti prilikom provedbe postupka javne nabave, tumačiti na način da je javni naručitelj, ako utvrdi da subjekt čije sposobnosti gospodarski subjekt namjerava iskoristiti ne ispunjava kriterije za odabir, obvezan zatražiti zamjenu tog subjekta ili pak na način da javni naručitelj u tim okolnostima raspolaže mogućnošću da zatraži tu zamjenu ako gospodarski subjekt želi biti odabran?
               
            
                  2.
               
               
                  Postoje li okolnosti u kojima javni naručitelj, također ovisno o tijeku postupka javne nabave, (više) ne smije odnosno ne može, na temelju načela jednakog postupanja, nediskriminacije i transparentnosti, zahtijevati da se provede ta zamjena?
               
            
         (1)  SL 2014., L 94, str. 65.